CELEX: 32017D2353
Language: bg
Date: 2017-12-14 00:00:00
Title: Решение за изпълнение (ЕС) 2017/2353 на Комисията от 14 декември 2017 година за разрешаване на пускането на пазара на масло от Calanus finmarchicus като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер С(2017) 8426)

16.12.2017   
            
            
               BG
            
            
               Официален вестник на Европейския съюз
            
            
               L 336/45
            
         РЕШЕНИЕ ЗА ИЗПЪЛНЕНИЕ (ЕС) 2017/2353 НА КОМИСИЯТА
   от 14 декември 2017 година
   за разрешаване на пускането на пазара на масло от Calanus finmarchicus като нова хранителна съставка съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер С(2017) 8426)
      
   
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 31 януари 2011 г. норвежкото дружество Calanus AS подаде до компетентния орган на Обединеното кралство заявление за пускане на пазара на Съюза на масло от ракообразното (морски зоопланктон) Calanus finmarchicus, уловено в норвежката икономическа зона или в риболовната зона около Ян Майен, като нова хранителна съставка по смисъла на член 1, параграф 2, буква д) от Регламент (ЕО) № 258/97.
            
         
               (2)
            
            
               На 21 октомври 2016 г. компетентният орган на Обединеното кралство представи доклада си за първоначална оценка. В посочения доклад органът стигна до заключението, че маслото от Calanus finmarchicus отговаря на установените в член 3, параграф 1 от Регламент (ЕО) № 258/97 критерии за нови храни.
            
         
               (3)
            
            
               На 8 ноември 2016 г. Комисията препрати доклада за първоначална оценка на другите държави членки.
            
         
               (4)
            
            
               В предвидения в член 6, параграф 4, първа алинея от Регламент (ЕО) № 258/97 60-дневен срок няколко държави членки представиха мотивирани възражения, по-специално относно недостатъчната информация за производствения процес, стабилността при съхранение и токсикологичните данни. Допълнителните разяснения от заявителя намалиха опасенията до степен, която удовлетворява държавите членки и Комисията.
            
         
               (5)
            
            
               С Директива 2002/46/ЕО на Европейския парламент и на Съвета (2) се уреждат изискванията по отношение на хранителните добавки. Употребата на масло от Calanus finmarchicus следва да бъде разрешена, без да се засягат разпоредбите на посочената директива.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Без да се засягат разпоредбите на Директива 2002/46/EО, маслото от Calanus finmarchicus, чиито спецификации се съдържат в приложение I към настоящото решение, може да бъде пуснато на пазара на Съюза като нова хранителна съставка, която да се използва в хранителни добавки при максималните нива, определени в приложение II към настоящото решение.
   Член 2
   Означението на разрешеното с настоящото решение масло от Calanus finmarchicus при етикетиране на хранителните продукти е „масло от Calanus finmarchicus (ракообразно)“.
   Член 3
   Адресат на настоящото решение е Calanus AS, Stakkevollv. 65, P.O. Box 2489, 9272 Tromsø, Норвегия.
   
      Съставено в Брюксел на 14 декември 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  Директива 2002/46/EО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      ПРИЛОЖЕНИЕ I
      
         СПЕЦИФИКАЦИИ НА МАСЛОТО ОТ CALANUS FINMARCHICUS
         
      
      
         Описание: Новата храна представлява рубиненочервено леко вискозно масло със слаб мирис на черупкови организми, извлечен от ракообразното (морски зоопланктон) Calanus finmarchicus. Съставката се състои предимно от естери на мастни киселини и мастни алкохоли (> 85 %) с минимални количества триглицериди и други неутрални липиди.
      
         Спецификации:
      
      
                  Параметър
               
               
                  Стойности на спецификациите
               
            
                  Вода
               
               
                  < 1 %
               
            
                  Естери на мастни киселини и мастни алкохоли
               
               
                  > 85 %
               
            
                  Общо мастни киселини
               
               
                  > 46 %
               
            
                  Ейкозапентаенова киселина (EPA)
               
               
                  > 3 %
               
            
                  Докозахексаенова киселина (DHA)
               
               
                  > 4 %
               
            
                  Общо мастни алкохоли
               
               
                  > 28 %
               
            
                  C20:1 n-9 мастен алкохол
               
               
                  > 9 %
               
            
                  C22:1 n-11 мастен алкохол
               
               
                  > 12 %
               
            
                  Трансмастни киселини
               
               
                  < 1 %
               
            
                  Астаксантинови естери
               
               
                  < 0,1 %
               
            
                  Пероксидно число
               
               
                  < 3 meq. O2/kg
               
            
   
      ПРИЛОЖЕНИЕ II
      
         РАЗРЕШЕНИ ВИДОВЕ УПОТРЕБА НА МАСЛОТО ОТ CALANUS FINMARCHICUS
         
      
      
                  Категория храни
               
               
                  Максимално ниво
               
            
                  Хранителни добавки по смисъла на определението в Директива 2002/46/ЕО
               
               
                  2,3 g/ден